 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መንግስቲ እስራኤል ንኣሜሪካ ብምስዓብ ካብ ዩኔስኮ ከንሳሕብ እዩ 13 ጥቅምቲ 2017 ምንጪ ስእሊ, AFP መግለጺ ስእሊ, ቅዱስ ስፍራ እዮርሳሌም መንግስቲ እስራኤል ንመንግስቲ ኣሜሪካ ብምስዓብ ካብቲ ባህላዊ ወድብ ሕቡራት ሃገራት ዝኾነ - ዩኔስኮ - ክትስሕብ ምዃና ገሊጻ ብፍላይ ሓደ ኣሜሪካዊ በዓል ስልጣን እቲ ውድብ ኣብ ልዕሊ እስራኤል ቄናን ኣረኣእያ ኣለዎ ድሕሪ ምባሉ ኢያ እስራኤል ኣሰር ኣሜሪካ ክትስዕብ ምዃና ዝገለጸት ቀዳማይ ምኒስተር እስራኤል ቤንጃሚን ናታንያሁ ንውሳኔ ኣሜሪካ ተባዕን ስነ-ምግባራውን ብምባል ኣሞጊስዎ እቲ ውድብ ኣብ ዓለም ዘለዋ ታሪኻዊ ቦታታት ከም ፓልሜይራ ናይ ሶርያን ግራንድ ካንዮን ናይ ኣሜሪካን ኣብ ምስማይ ኢዩ ዝነጥፍ ኣቐድም ኣቢላ ሓላፊት ዩኔስኮ ኢሪና ቦኮቫ ብዛዕባ ኣሜሪካ ካብቲ ውድብ ምስሓባ ኣዝዩ ዘጣዕስ ጉዳይ ኢዩ ኢላ ናይ ኣሜሪካ ካብቲ ወድብ ምስሓብ ኣብ ታሕሳስ 2018 ኢዩ ግብራዊ ዝኸውን ክሳብ ሽዑ ግን መንግስቲ ኣሜሪካ ከም ኣባል ናይቲ ውድብ ክትጸንሕ ኢያ ሽዑ መንግስቲ ኣሜሪካ ካብ ኣባልነታ ምስ ሰሓበት ድማ ኣብቲ ኣብ ፓሪስ ዝርከብ ቤት ጽሕፈት ናይቲ ወድብ ናይ ተዓዛቢ ቤት ጽሕፈት ሚሺን ክህልዋ ኢዩ ናይ እስራኤል ቀዳማይ ምኒስተር ናታንያሁ ንወጻኢ ጉዳይ ምኒስተሩ ኣብ ዝሰደደሉ ትዊት ድማ ማዕረ ማዕረ መንግስቲ ኣሜሪካ ናይ እስራኤል ካብቲ ውድብ ምስሓብውን ክዳሎ መምርሒ ሂብዎ ስለምንታይ ፕሬዚደንት ትራምፕ ንዩኔስኮ ዝጸልእ? 